stanford-oval/wikipedia huggingface dataset:
Angela Hewitt
Elämä ja ura

Hewitt on englantilaissyntyisen katedraaliurkuri Godfrey Hewittin tytär. Hän varttui Ottawassa, aloitti pianonsoiton kolmevuotiaana ja sai ensimmäisen stipendinsä viiden vuoden iässä. Yhdeksänvuotiaana hän piti ensimmäisen resitaalinsa Toronton kuninkaallisessa musiikkikonservatoriossa, jossa hän opiskeli vuosina 1964–1973 Earle Mossin ja Myrtle Guerreron johdolla. Hän opiskeli myös viulunsoittoa 1970–1974 Walter Prystawskin johdolla, nokkahuilunsoittoa sekä tanssia ja suoritti opintoja Ranskassa ja Ottawan yliopistossa. Hän asui vuosina 1978–1985 Ranskassa.
Hewittin kansainvälinen ura käynnistyi kansainvälisen Bach-kilpailun voitosta Torontossa toukokuussa 1985. Palkinnon osana Hewittille tuli mahdollisuus julkaista sooloalbumi Deutsche Grammophon -levymerkillä. Hän teki samana vuonna myös Lontoon-debyyttinsä Wigmore Hallissa. New Yorkissa hän oli debytoinut jo 1984. Vuonna 1987 Hewitt esitti kaikki Maurice Ravelin soolopianoteokset Lontoossa ja Kanadassa. Hänen merkittäviin esiintymisiinsä kuuluvat Johann Sebastian Bachin kaikkien preludien ja fuugien tulkinnat vuodelta 2000. Vuonna 2005 Hewitt oli perustamassa Trasimeno-musiikkijuhlia Italian Umbriassa.
Hewitt on levyttänyt Bachin tuotantoa myös Hyperion Recordsille. Hänen muita levytyshankkeitaan ovat olleet Robert Schumannin pianoteosten ja Ludwig van Beethovenin sonaattien tulkinnat. The Guardianin toimittajaselvennä on pitänyt Hewittiä aikansa johtavana Bach-pianistina, mutta hän on tulkinnut myös muiden muassa François Couperinin ja Olivier Messiaenin teoksia. Kanadalaisista säveltäjistä Hewitt on esittänyt Barbara Pentlandin, Oskar Morawetzin, Gary Kuleshan, Patrick Cardyn, David McIntyren ja Alexina Louien teoksia. Säveltäjät Steven Gellman ja Gary Hayes ovat omistaneet teoksiaan hänelle. Hewitt on asunut vuodesta 1985 pääasiassa Lontoossa, mutta hänellä on asunnot myös Ottawassa ja Umbriassa.
Hewitt on saanut levytyksistään monia tunnustuksia, kuten Juno-palkintoja.
Alvar Wilska

Wilska (toinen vasemmalta) radio-ohjelma Pienoisparlamentin ensimmäisessä istunnossa vuonna 1945.
Alvar Pietari Johannes Wilska (14. maaliskuuta 1911 Parikkala – 22. joulukuuta 1987 Helsinki) oli suomalainen tiedemies.
Wilska syntyi Parikkalan Rautalahden kylän Kivennavan taloon, vanhimpana Juhana Wilskan ja Anna Maria Saukkosen perheen kolmestatoista lapsesta. Wilskan ensimmäinen puoliso vuodesta 1935 oli sairaanhoitaja Elli Kyllikki Rancken ja toinen vuodesta 1955 lääketieteen lisensiaatti Maija-Liisa Kotilainen. Toimittaja Kimmo Wilska on Alvar Wilskan poika toisesta avioliitosta. Wilska kirjoitti ylioppilaaksi Viipurin maanviljelyslyseosta 1927, vain 16-vuotiaana. Hän suoritti medikofiilitutkinnon Helsingin yliopistossa 1929 ja aloitti sen jälkeen lääketieteen opinnot. Wilska valmistui lääketieteen kandidaatiksi 1930 ja lääketieteen lisensiaatiksi 1934, lääketieteen ja kirurgian tohtoriksi hän väitteli 1938. Hänen väitöskirjansa Untersuchungen über das Richtungshören käsitteli suuntakuuloa.
Wilska oli Helsingin yliopiston fysiologian dosentti 1940–1944, ylimääräinen professori 1944–1959, Wihurin tutkimuslaitoksen johtaja 1944–1947, Lousiana State Universityn professori Yhdysvalloissa 1959–1960 ja Arizona Universityn (Tucson) fysiikan professori vuosina 1960–1982. Hän oli erittäin monipuolinen tiedemies, joka julkaisi tutkimuksia muun muassa aisti- ja hermofysiologian sekä optiikan ja elektronioptiikan aloilta. Hän myös kehitti stereo- ja anoptraalimikroskoopin sekä rakensi Suomen ensimmäisen elektronimikroskoopin. Lisäksi hän oli kiinnostunut muun muassa kansanterveyskysymyksestä, sokerin merkityksestä hammaskarieksen synnyssä, ravinnon rasvoista, lihavuudesta, ruokavaliokysymyksistä sekä tupakan vahingollisuudesta ja valisti kansaa näistä aiheista. Hän teki myös muun muassa antibioottitutkimusta.
Asevelvollisuusaikanaan 1937–1938 Wilska palveli puolustusministeriön asesuunnittelukunnassa, palvelusajan päätyttyä hän jäi vielä sen asiantuntijaksi. Tiettävästi Wilska osallistui talvisodan aikana Molotovin cocktailin kehittelyyn ja keksi sille nimen. Sotilasarvoltaan Wilska oli lääkintämajuri (1943).
Julkaisuja

Untersuchungen über das Richtungshören, väitöskirja. Tekijä, Helsinki 1938
Aktionspotentialentladungen einzelner Netzhautelemente der Katze. Helsinki 1939
Aktionspotentialentladungen einzelner Netzhautelemente des Frosches. Helsinki 1939
Sampo-kirja : Wihurin tutkimuslaitoksen askartelukirja. Mantere, Helsinki 1946
Suun ja hampaiden terveydenhoidosta - Om munnens och tändernas hygien. Lääketehdas Orion, Helsinki 1956
Kuin norsu posliinikaupassa on humalatilassa oleva ihminen nykyajan yhteiskunnassa. Suomen raittiusjärjestöjen liitto, Helsinki 1957
Mitä tiedämme tupakasta? : Suomalaisen lääkäriseuran Duodecimin kokouksessa pidetyn esitelmän mukaan. Kirjatoimi, Helsinki 1959
Recollections and experiences from fifteen years of constructing electron microscopes. Annales Academiae scientiarum Fennicae. Series A 5, Medica 106, 23. Suomalainen tiedeakatemia, Helsinki 1964
Studies on directional hearing - Untersuchungen über das Richtungshören ; translated into English by Matti Karjalainen and an expert group from the original and included German version. Aalto University, Espoo 2011 (Englanninkielinen käännös ja Wilskan alkuperäinen saksankielinen  väitöskirja pdf-muodossa Aalto-yliopiston sivuilla)
Aiheesta muualla

Alvar Wilska (1911–1987) – Introduction of an exceptionally multitalented Finnish physiology professor, inventor, scientist, and a physicist ahead of his time. (Arkistoitu – Internet Archive) Feps.org – Federation of European Physiological Societies.
Alvar Wilska Helsingin yliopistomuseon kokoelmiin kuuluvassa tutkimuskuvassa.
Sampsa Kaataja, Alvar Wilska – tutkimuksen teknologialle omistautunut moniosaaja, Tieteessä tapahtuu 7/2011
Banjokonsertto

Banjokonsertto on banjolle ja orkesterille sävelletty konsertto. Banjokonsertot ovat verrattain harvinaisia, sillä banjoa ei ole käytetty paljon klassisessa musiikissa.
Banjokonserttoja ovat säveltäneet muun muassa Paul Elwood ja Béla Fleck.
Angela James

| Angela James |
| --- | --- |

Henkilötiedot
Syntynyt: 22. joulukuuta 1964 (ikä 59) Toronto, Ontario
Kansalaisuus:   Kanada
Jääkiekkoilija
Pelipaikka:  hyökkääjä
Maila:  right
Pelaajaura
Pääsarjaura:  1982–2000
Seurat:  Toronto Aeros   Toronto Red Wings   Newtobrooke Panthers   Beatrice Aeros
Hockey Hall of Fame
 2010 
| Mitalit> Maa:   Kanada.Naisten jääkiekko.MM-kilpailut  | Mitalit> Maa:   Kanada.Naisten jääkiekko.MM-kilpailut  | Mitalit> Maa:   Kanada.Naisten jääkiekko.MM-kilpailut  | Maa:   Kanada> Naisten jääkiekko. |
| --- | --- | --- | --- |
|  Kultaa | Kanada 1997 | jääkiekko |  |
|  Kultaa | USA 1994 | jääkiekko |  |
|  Kultaa | Suomi 1992 | jääkiekko |  |
|  Kultaa | Kanada 1990 | jääkiekko |  |
Angela James (s. 22. joulukuuta 1964) on kanadalainen entinen jääkiekkoilija, joka hyökkääjänä edusti niin  Central Ontario Women's Hockey League -liigaa (nykyinen National Women's Hockey League) kuin Kanadan maajoukkuettakin.
Naisten jääkiekkoilun ensimmäiseksi todelliseksi supertähdeksi kutsuttu James keräsi 34 tehopistettä (22 maalia, 12 syöttöä) neljissä MM-kisoissa pelaamissaan 20 ottelussa. Erityisen suurena saavutuksena pidetään 11 lopputurnausmaalia, jotka hän teki viidessä ottelussa epävirallisessa naisten MM-turnauksessa Ottawassa 1992.
Vuonna 2008 hänestä USA:n Cammi Granaton ja Kanadan Geraldine Heaneyn ohella tuli ensimmäinen nainen, jotka kutsuttiin International Ice Hockey Federation Hockey Hall of Famen jäseneksi. James ja Granato ovat myös ensimmäiset Hockey Hall of Famen jäseneksi valitut naiset, mikä tapahtui vuonna 2010. Jamesia kutsuttiin "naisten kiekkoilun Wayne Gretzkyksi", ja tämä mustan isän ja valkoisen äidin tytär on ainut afrikankanadalainen, joka on valittu kiekkomaajoukkueen kapteeniksi.
Aiheesta muualla

Angela James Legends of Hockey -sivustolla (englanniksi)
André Aciman

André Aciman vuonna 2017.
André Aciman (s. 2. tammikuuta 1951 Aleksandria, Egypti) on yhdysvaltalainen kirjailija ja kirjallisuudentutkija. Hänet tunnetaan Proust-tutkimuksistaan sekä romaaneistaan, joista Kutsu minua nimelläsi on saavuttanut suosiota myös elokuvana Call Me by Your Name.
Aciman syntyi Egyptissä juutalaiseen perheeseen, jossa puhuttiin ladinoa, turkkia, arabiaa ja ranskaa, ja André kävi englanninkielistä koulua. Perhe joutui lähtemään Egyptistä 1960-luvulla ja muutti Italian kautta Yhdysvaltoihin. Aciman  väitteli tohtoriksi Harvardin yliopistossa ja työskentelee professorina New Yorkin kaupunginyliopistossa. Hän vieraili Suomessa keväällä 2019 Helsinki Lit -tapahtumassa.
Teoksia > Englanniksi

Out of Egypt (1995)
The Proust Project (2004)
Call Me by Your Name (2007)
Eight White Nights (2010)
Alibis: Essays on Elsewhere (2011)
Harvard Square (2013)
Enigma Variations (2017)
Find Me (2019)
Teoksia > Suomeksi

Kutsu minua nimelläsi (2019)
Etsi minut (2020)
Aiheesta muualla

Kuvia tai muita tiedostoja aiheesta André Aciman Wikimedia Commonsissa
Banjo (täsmennyssivu)

Banjo voi viitata johonkin seuraavista:
banjo, kielisoitin
Ashley Banjo, englantilainen tanssija ja koreografi
Banjō, Japanin laivaston tykkivene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Banjo”, voi hakea sivunnimihaulla, laajalla sivunnimihaulla tai tekstihaulla.
Angela Goethals

| Angela Goethals |
| --- | --- |

Henkilötiedot
Koko nimi:  Angela Bethany Goethals
Syntynyt: 20. toukokuuta 1977 (ikä 47)  New York, Yhdysvallat
Aiheesta muualla
IMDb 
Elonet
Angela Bethany Goethals (s. 20. toukokuuta 1977 New York, Yhdysvallat) on yhdysvaltalainen näyttelijä.
Filmografia

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 2007 | Boston Legal | Boston Legal | Officer Ellen Belott | TV-sarja | 1 jakso |
| 2006 |  | Behind the Mask: The Rise of Leslie Vernon | Taylor Gentry |  |  |
| 2006 | Yli synkän virran | Crossing Jordan | Deborah - Quentin's Wife | TV-sarja | 1 jakso |
| 2005 | C.S.I. | CSI: Crime Scene Investigation | Suzie Gables | TV-sarja | 1 jakso |
| 2005 | Greyn anatomia | Grey's Anatomy | Kelly | TV-sarja | 1 jakso |
| 2005 | 24 | 24 | Maya Driscoll | TV-sarja |  |
| 2004 | Spanglish – käännöskukkasia | Spanglish | Gwen |  |  |
| 2004 | Ilman johtolankaa | Without a Trace | Kelly Corcoran | TV-sarja | 1 jakso |
| 2004 | Mullan alla | Six Feet Under | Cindy | TV-sarja | 1 jakso |
| 2003 |  | Miss Match | Jessica | TV-sarja | 1 jakso |
| 2003 |  | Stealing Christmas | Noelle Gibson |  |  |
| 2003 |  | The Brotherhood of Poland, New Hampshire | Katie Shaw | TV-sarja | 1 jakso |
| 2003 | Käytäväpeliä | Boston Public | Sheila Mercer | TV-sarja | 1 jakso |
| 2002-2003 | Kasarikeikka | Do Over | Cheryl Larsen | TV-sarja |  |
| 2002 |  | Porn 'n Chicken | Polly |  |  |
| 2002 | Sydämen sivistystä | The Education of Max Bickford | Danielle Hodges |  | 1 jakso |
| 2002 | Paha päivä | Changing Lanes | Sarah Windsor |  |  |
| 2001 |  | Storytelling | Elli |  |  |
| 2000 |  | Madigan Men | Sara | TV-sarja | 1 jakso |
| 1996 | Jerry Maguire – elämä on peliä | Jerry Maguire | Kathy Sanders |  |  |
| 1993-1994 |  | Phenom .... | Angela Doolan | TV-sarja |  |
| 1991 | V.I. Warshawski - etsivä piikkikoroissa | V.I. Warshawski | Kat Grafalk, Bernard's Daughter |  |  |
| 1991 |  | Triple Bogey on a Par Five Hole | Bree Levy |  |  |
| 1990 | Yksin kotona | Home Alone | Linnie McCallister | Elokuva |  |
| 1990 |  | Traitor in My House | Louise Van Lew |  |  |
| 1989 | Kutsukaa McCall | The Equalizer | Amber Sweeny | TV-sarja | 1 jakso |
| 1988 | Eläköön Elvis | Heartbreak Hotel | Pam Wolfe |  |  |
| 1988 | Rocket Gibraltar | Rocket Gibraltar | Dawn Black |  |  |
Banjarin sulttaanikunta

| Banjarin sulttaanikunta > 1526–1860 |
| --- | --- |
   Sulttaanikunnan sijainti 
Valtiomuoto:  kuningaskunta
Uskonnot:  islam
Varhaiset kuningaskunnat
Tarumanagara (358-669)
Kalingga (500–600-luku)
Srivijaya (650–1377)
Sailendra (800–900-luku)
Sunda (669–1579)
Mataram (752–1006)
Bali (914–1908)
Kahuripan (1006–1045)
Kediri (1045–1221)
Singhasari (1222–1292)
Majapahit (1293–1500)
Sulttaanikuntien aika
Samudera Pasai (1267–1521)
Ternaten sulttaanikunta (1257–1914)
Gowan sulttaanikunta (1300–1946)
Malakan sulttaanikunta (1400–1511)
Sulun sulttaanikunta (1405–1915)
Cirebonin sulttaanikunta (1445–1677)
Demakin sulttaanikunta (1475–1548)
Acehin sulttaanikunta (1496–1903)
Pagaruyungin kuningaskunta (1500–1825)
Bantenin sulttaanikunta (1526–1813)
Banjarin sulttaanikunta (1526-1860)
Mataramin sulttaanikunta (n. 1586–1755)
Surakartan sulttaanikunta (1745–1946)
Yogyakartan sulttaanikunta (1755[–1945])
Siakin sulttaanikunta (1725–1946)
Delin sulttaanikunta (1814–1946)
Riau-Linggan sulttaanikunta (1824–1911)
Kolonialismin aika
Alankomaiden Itä-Intia (1800–1949)
Lanfangin tasavalta (1777–1885)
Itsenäisyyden aika
Indonesian vallankumous (1945–1950)
Syyskuun 30. päivän liike (1965)
Banjarin sulttaanikunta oli Borneon saarella, nykyisen Indonesian Etelä-Kalimantanin provinssin alueella sijainnut sulttaanikunta. Sulttaanikunta perustettiin vuonna 1526 Banjarmasinin kaupungissa sen hallitsijan käännyttyä islamiin. 1700-luku oli sulttaanikunnan kukoistusaikaa, kun maustekauppa menestyi ja suuri osa saaresta oli uskollisia sulttaanille. Hollannin Itä-Intian kauppakomppanian vallan kasvaessa Banjar joutui siirtomaavallan alaistuuteen. Sulttaanikunta vastusti Alankomaiden hallintaa suurimman osan 1800-luvusta, ja virallisesti sulttaanikunta hajotettiin vuonna 1860.
Blake Shepard

| Blake Shepard> Henkilötiedot |
| --- | --- |
Syntynyt: 23. heinäkuuta 1984 (ikä 40)  Houston, Texas
Ammatti:  ääninäyttelijä, animaattori, visuaalisuunnittelija
Näyttelijä
Taiteilijanimet:  Blake Shepherd
Aktiivisena:  2004–
Merkittävät roolit:  Leonard Tesatarosa (Full Metal Panic! The Second Raid)
Aiheesta muualla
IMDb 
Blake Shepard (s. 23. heinäkuuta 1984 Houston, Texas) on yhdysvaltalainen ääninäyttelijä ja animaattori, joka tunnetaan parhaiten englanniksi dubatuista animeista. Pääosin Shepard on työskennellyt ADV Filmsille.
Hänen ensimmäinen pääroolinsa oli animesarjassa Maburaho vuonna 2005. Shepardilla oli myös päärooli vuonna 2010 Halo Legends elokuvan tarinassa "The Babysitter".
Blake Lizotte

| Blake Lizotte |
| --- | --- |

Henkilötiedot
Syntynyt: 13. joulukuuta 1997 (ikä 26) Lindstrom, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  170 cm
Paino:  78 kg
Seura
Seura:  Pittsburgh Penguins
Sarja:  NHL
Pelinumero:  46
Pelaajaura
Pääsarjaura:  2019–
Aik. seurat:  Los Angeles Kings (NHL) Ontario Reign (AHL)
NHL-varaus:  varaamaton
Blake Lizotte (s. 13. joulukuuta 1997 Lindstrom, Minnesota, Yhdysvallat) on yhdysvaltalainen jääkiekkoilija, joka pelaa Pittsburgh Penguinsissa. Lizotte on pelipaikaltaan keskushyökkääjä.
HHeinäkuussa 2024 Lizotte teki vapaana agenttina Pittsburgh Penguinsin kanssa kaksivuotisen ja yhteensä 3,7 miljoonan dollarin arvoisen sopimuksen.
Biakinkottarainen

| Biakinkottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  magna
Kaksiosainen nimi
 Aplonis magna  (Sclegel, 1871) 

Katso myös
   Biakinkottarainen Wikispeciesissä   Biakinkottarainen Commonsissa 
Infobox OKNimi-testi OKIUCN-testi OK: 
Biakinkottarainen (Aplonis magna) on kottaraisten heimoon kuuluva varpuslintu.
Levinneisyys

Biakinkottaraista tavataan Indonesiassa Biakin ja Numforin saarilla. Lajia on kuvattu runsaaksi, ja se on luokiteltu elinvoimaiseksi, vaikka sen esiintymisalue onkin pieni. Biakinkottaraisen pyrstö on erittäin pitkä ja väriltään laji on kauttaaltaan musta. Lintu liikkuu usein pareittian tai parvina. Sen elinympäristöä ovat metsät ja puutarhat.
Angus Wilson

| Angus Wilson> Henkilötiedot |
| --- | --- |
Syntynyt: 11. elokuuta 1913 Bexhill-on-Sea, Sussex, Britannia
Kuollut: 31. toukokuuta 1991 (77 vuotta)
Ammatti:  kirjailija
Kirjailija
Tuotannon kieli: englanti
Esikoisteos:  The Wrong Set
Aiheesta muualla
Löydä lisää kirjailijoitaKirjallisuuden teemasivulta
Angus Wilson (11. elokuuta 1913 Bexhill-on-Sea, Sussex, Britannia – 31. toukokuuta 1991), Sir, oli brittiläinen kirjailija. Hän asui lapsuutensa Etelä-Afrikassa. Hän oli British Museumin kirjastonhoitaja 1937–1955 ja East Anglian yliopiston historian professori 1966–1978.
Wilsonin esikoisteos, novellikokoelma The Wrong Set ilmestyi 1949. Novellimainen ote näkyy myös joissakin romaaneissa. Hän on satiirikko, tekee tarkkoja havaintoja ja käyttää farssin aineksia. Hän noudattaa George Eliotin ja E. M. Forsterin realistista romaaniperinnettä. 1956 ilmestynyt ja suomennettu Epäjumala haudassa kertoo historioitsijasta, joka tekee tiliä menneisyytensä kanssa. Romaanien lisäksi hän on kirjoittanut tutkimuksia kirjailijoista, esseitä ja omaelämäkerran Wild Garden (1963).
Suomennetut teokset

Epäjumala haudassa (Anglo-Saxon attitudes, 1956), suom. Mikko Kilpi, WSOY 1957
Reaalipolitiikkaa. Novelli, suom. Panu Pekkanen, teoksessa: Maailmankirjallisuuden mestarinovelleja 2, toim. Aulis Ojajärvi. WSOY 1969
Barella

Barella on muun muassa seuraavien italialaisten henkilöiden sukunimi:
Nicolò Barella (s. 1997), jalkapalloilija
Mauro Barella (s. 1956), yleisurheilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Biagio Marin

| Biagio Marin |
| --- | --- |
 Biagio Marin ja hänen poikansa Falco Marin.
Henkilötiedot
Syntynyt: 1891
Kuollut: 1985 (93–94 vuotta)
Kansalaisuus:  Italia
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Biagio Marin (1891–1985) oli italialainen runoilija. Ensimmäisen maailmansodan päätyttyä hän työskenteli opettajana ja kirjastonhoitajana. Hän käytti tuotannossaan arkaaista Gradon saaren murretta. Runojen teemat liittyvät Gradon saareen ja mereen, ja runot ovat valoisan uskonnollisia.
Aiheesta muualla

Kuvia tai muita tiedostoja aiheesta Biagio Marin Wikimedia Commonsissa
Bareli (täsmennyssivu)

Bareli voi tarkoittaa seuraavia asioita:
Bareilly, kaupunki Pohjois-Intiassa
Palya bareli, Intiassa puhuttu indoarjalainen kieli
Pauri bareli, Intiassa puhuttu indoarjalainen kieli
Rathwi bareli, Intiassa puhuttu indoarjalainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bareli”, voi hakea sivunnimihaulla, laajalla sivunnimihaulla tai tekstihaulla.
Alouette 1

| Alouette 1 |
| --- | --- |

COSPAR ID:  1962-049A
SATCAT №:  424
Organisaatio:  Canadian Defence Research Telecommunications  Establishment (DRTE)
Tehtävätyyppi:  ionosfäärin tutkimus
Laukaisu:  4. syyskuuta 1962 6.05 UTC Vandenberg AFB
Laukaisualus:  Thor-Agena-B
Tehtävän kesto:  10 vuotta
Massa:  145,7 kg
Kiertorata
Viitejärjestelmä:  Maakeskeinen
Kiertorata:  LEO
Isoakselin puolikas:  7 381 km
Eksentrisyys:  0,0023678
Inklinaatio:  80,5°
Kiertoaika:  105,2 min
Apogeum:  1 027,6 km
Perigeum:  992,6 km
Epookki:  26. huhtikuuta 2016 3.03 UTC
Aiheesta muualla
Virallinen sivusto
Alouette 1 oli Kanadan ensimmäinen satelliitti ja ensimmäinen satelliitti, jonka rakentajavaltio oli muu kuin Yhdysvallat tai Neuvostoliitto. Kanada ei ollut kuitenkaan kolmas valtio, jonka satelliitti oli kiertoradalla: Britannian Ariel 1 edelsi Alouette 1:stä, mutta se oli NASAn rakentama. Nimi "Alouette" tuli ranskan "kiurua" eli leivosta tarkoittavasta sanasta ja suositun kanadanranskalaisen kansanlaulun "Alouette" nimestä.
Historia

Sputnik 1:n laukaisusta järkyttynyt Yhdysvallat ehdotti liittolaismailleen yhteistyötä avaruustutkimuksessa. Vuonna 1958 Kanadan puolustusministeriön tutkimuslaitoksen (DRTE) John Chapman ja Eldon Warren ottivat yhteyttä juuri perustettuun NASAan ja neuvottelivat sopimuksen jonka mukaan NASA laukaisisi Kanadan suunnitteleman ja rakentaman ionosfääriä tutkivan satelliitin. Kunnianhimoinen hanke onnistui ja NASA laukaisi Alouette 1:n (vaihtoehtoinen nimi Alouette-A) Vanderbergin lentotukikohdasta, Kaliforniasta 29. syyskuuta 1962 kello 0605 UTC Thor Agena-B kaksivaiheraketilla Maata kiertävälle radalle.
Alouetten massa on 145,7 kg. Satelliitti tutki ionosfääriä, yläilmakehän aluetta, mihin useat tulevat satelliitit tultaisiin laukaisemaan. Satelliitin tutkimustehtävä kesti 10 vuotta, minkä jälkeen se suunnitelmallisesti kytkettiin pois käytöstä. Vuonna 1966 arvioitiin satelliitin pysyvän kiertoradalla vielä tuhat vuotta.
Rakenne ja rakentaminen

Kaksi satelliittia rakennettiin epäonnistumisen varalle; mikäli ensimmäinen ei toimisi, varalaite voitaisiin laukaista muutaman kuukauden sisällä. Kesti 3½ vuotta ehdotuksesta satelliitin rakentamisesta sen suunnitteluun ja kokoamiseen. Satelliitit S27-2 (prototyyppi), S27-3 (mistä tuli laukaistu satelliitti) ja S27-4 (varasatelliitti) koottiin Defense Telecommunications Establishment Electronics Labissa Ottawassa, Ontariossa. Satelliittirunko rakennettiin Downsview'ssä, Ontariossa de Havilland Canadan tehtaalla, minkä tiloissa toimii nykyään Canadian Air and Space Museum. Alouetten akut rakensi DRB:n toinen yksikkö, mikä oli vastuussa satelliitin pitkästä toiminta-ajasta.
Satelliitin antennit olivat ensimmäiset avaruudessa käytetyt STEM (Storable Tubular Extendible Member) antennit. National Research Councilin insinööri George Klein keksi STEM-antennit. Satelliitin tehtävänä oli tutkia ionosfääriä lähettämällä siihen ionosfääristä heijastuvia radioaaltoja yläpuolelta, mikä vaati suurikokoisia antenneja, mitkä eivät sellaisenaan mahtuisi kantoraketin kärkikartioon. Klein ratkaisi ongelman siten, että antennit oli suunniteltu kiertymään rullalle satelliitin sisälle mistä ne myöhemmin purkautuisivat moottorin avulla satelliitin ulkopuolelle putkimaiseksi jäykäksi antenniksi. Satelliitiissa oli neljä STEM-antennia: kaksi 11 metrin antennia ja kaksi 22,5 metrin antennia. STEM-antennit olivat Spar Aerospace Ltd:n (nykyään osa MDA:ta) ensimmäisiä tuotteita, kanadalaisen yrityksen joka oli tunnettu Canadarm-robottikäsivarren rakentamisesta (Canadarm2 on käytössä kansainvälisellä avaruusasemalla, pienempää Canadarm:ia käytettiin avaruussukkuloissa). Antennityyppiä käytettiin jatkossa myös NASAn varhaisissa satelliiteissa.
ISIS-ohjelma

Alouette 1:n menestyksekkään ionosfääritutkimukseen johdosta Kanada ja Yhdysvallat päättivät laukaista yhteistyössä kolme muuta ionosfääriä tutkivaa satelliittia NASAn avustuksella kanadalaisjohtoisessa ISIS-ohjelmassa (International Satellites for Ionospheric Studies). Kunkin satelliitin tiedelaitteiden määrä kasvoi edeltäjään verrattuna. Alouette 1:n varasatelliitti S27-4:sta rakennettu Alouette 2 (vaihtoehtoinen nimi Alouette-B, alkuperäinen nimi ISIS-X) laukaistiin vuonna 1965 "korvaamaan" vanhempi Alouette 1. Sen ratakorkeus oli lähes kolminkertainen Alouette 1:een verrattuna. Alouette 2:n toiminta-aika oli 10 vuotta. ISIS I ja II olivat Kanadan kolmas ja neljäs satelliitti. RCA Victor Montrealista oli ISIS-ohjelman satelliittien pääurakoitsija.
Satelliitit laukaistiin Vandenberg AFB:stä läntiseltä laukaisualueelta. Alouette 2 laukaistiin 29. marraskuuta 1965 Thor Agena -kantoraketilla yhdessä yhdysvaltalaisen Explorer 31 -satelliitin kanssa. ISIS I ja II laukaistiin Delta-kantoraketilla. ISIS I laukaistiin 30. tammikuuta 1969 ja ISIS II 1. huhtikuuta 1971.
Aiheesta muualla

Alouette-sivusto (Kanadan avaruusjärjestö)
Canada's Digital Collections government website – About Alouette
CBC Digital Archives – Launching the Digital Age: Canadian Satellites
Alouette 2:n laukaisu (Arkistoitu – Internet Archive) (.wmv video 3 min)
Nasan satelliittiesittely: Alouette 2 (Arkistoitu – Internet Archive), ISIS I, ISIS II